choctaw
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Choctaw er en folkegruppe fra det sørøstlige skogsområdet i USA. Språket hører til muskogee-familien innenfor makro-algonkin phylum. Den føderalt anerkjente urfolksgruppa choctaw hadde 200 000 medlemmer i 2020.
Opprinnelig holdt choctawene til øst for nedre Mississippi, hvor de drev intensivt jordbruk. De var i forbund med franskmennene mot engelskmennene. Som så mange andre stammer ble de fordrevet fra sitt område, og omkring 1832 flyttet storparten til det vestlige Oklahoma. Choctaw var en av gruppene hvite amerikanere kalte «de fem siviliserte stammer». På midten av 1800-tallet talte de omkring 20 000, omkring 1950 17 500. De oppnådde amerikansk statsborgerskap i 1906. Les mer i Store norske leksikon nordamerikanske urfolk USAs historie